laion/Wikipedia-Exotic huggingface dataset:
מושל ויומינג

מושל ויומינג (באנגלית: Governor of Wyoming) הוא המושל וראש הרשות המבצעת של מדינת ויומינג שבארצות הברית. המושל נבחר בבחירות ישירות וכלליות על ידי כל תושבי המדינה. המושל אחראי על אכיפת החוקים שמועברים בבית המחוקקים של ויומינג ועל קיום פסיקות מערכת בתי המשפט של המדינה. המושל הוא גם המפקד העליון של הכוחות המזוינים של המדינה ובסמכותו לעשות שימוש בכוחות אלו כדי לאכוף חוקים, לדכא מרידות ואלימות ולהדוף פלישה. בסמכותו של המושל לכנס את בית המחוקקים, לאשר את החוקים שהוא מעביר או להטיל עליהם וטו, ולהעניק חנינות. מושל ויומינג הנוכחי הוא הרפובליקני מארק גורדון, שהושבע לתפקידו ב-7 בינואר 2019. על המועמד להיות אזרח ארצות הברית. על המועמד להיות בן 30 לפחות. עליו להיות תושב ויומינג בעל זכות בחירה חמש שנים לכל הפחות לפני מועד הבחירות. נאסר עליו להחזיק בתפקידים או בעבודה אחרת בתשלום במשך תקופת כהונתו. משך כהונת המושל היא ארבע שנים. המושל המכהן יכול להיבחר מחדש לתקופת כהונה נוספת אחת, ובסך הכל יכול לכהן שמונה שנים בתקופה של 16 שנים. בוויומינג לא קיימת משרת סגן מושל, והבא בתור בסדר הירושה הוא מזכיר המדינה, שבמקרה בו נבצר מהמושל מלכהן בתפקידו, מכהן כמושל בפועל. במקרה של התפנות משרת המושל עקב התפטרות, הדחה או מוות, מושבע מזכיר המדינה כמושל לכל דבר ועניין. טריטוריית ויומינג הוקמה ב-25 ביולי 1868. במשך שנות קיומה כיהנו בה עשרה מושלים, שמונו על ידי נשיא ארצות הברית. ב-10 ביולי 1890 התקבלה ויומינג כמדינה בארצות הברית. מאז כיהנו בה 33 מושלים, מתוכם 20 נבחרו מטעם המפלגה הרפובליקנית, 12 מטעם המפלגה הדמוקרטית, ומושל אחד ג'וזף קארי, נבחר מטעם המפלגה הדמוקרטית, אך במהלך תקופת כהונתו כמושל, הצטרף לשורות המפלגה הפרוגרסיבית. ב-1869 העניקה טריטוריית ויומינג באופן זמני זכות הצבעה לנשים, כדי להשיג די מצביעים ולהפוך למדינה. ויומינג היא גם המדינה הראשונה שבה כיהנה מושלת. ב-4 בנובמבר 1924 נבחרו לראשונה שתי נשים בשתי מדינות למשרת המושל: נלי טיילו רוס במדינת ויומינג, ומרים א' פרגוסון בטקסס. רוס הושבעה לתפקיד ב-5 בינואר 1925, וכך זכתה להיות האישה הראשונה בתפקיד זה בהיסטוריה של ארצות הברית. כשבועיים לאחר מכן הושבעה לתפקידה פרגוסון. עד כה רוס היא האישה היחידה שכיהנה כמושלת ויומינג. מדיה וקבצים בנושא מושל ויומינג בוויקישיתוף חוקת ויומינג (באנגלית) מזכיר המדינה הוא ממפלגתו של המושל, אלא אם כן צוין אחרת. התפטר כדי לאייש מושב בסנאט של ארצות הברית.
הקבינט לשוויון מגדרי

ועדת שרים לשוויון מגדרי המוכרת כ-"הקבינט לשוויון מגדרי" הייתה ועדת שרים מיוחדת שהתקיימה בממשלת ישראל השלושים ושש. הוועדה הייתה האמונה על גיבוש מדיניות ואסטרטגיה למלחמה בפגיעות מיניות, טיפול בפערי שכר ודאגה לנשים מוחלשות. את הקמת הקבינט יזמה שרת התחבורה מרב מיכאלי, והיא אושרה בממשלת ישראל השלושים ושש ב-5 באוקטובר 2021. זאת כחלק מהדרישות של מפלגת העבודה בהסכמים הקואליציוניים. על הקמת נמתחה ביקורת מצד גורמים שמרניים ובהם הארגונים תורת לחימה, "פורום הארגונים למען המשפחה" ו"שוברות שוויון". ועדת השרים הורכבה מ-11 שרים, ועסקה בהתוויית מדיניות לקידום שוויון מגדרי, וביישום של כל תוכניות הממשלה הרלוונטיות, ובראשן התכנית למניעת אלימות נגד נשים. בוועדה כיהנו 11 שרים לפי החלוקה המפלגתית הבאה: העבודה: 3 חברים (כולל היו"ר) -{בזיקה ליאיר לפיד} מרצ: 2 חברים -{בזיקה ליאיר לפיד} יש עתיד: 2 חברים כחול לבן: חברה אחת-{בזיקה ליאיר לפיד} ישראל ביתנו: חבר אחד-{בזיקה ליאיר לפיד} תקווה חדשה: 2 חברים -{בזיקה לנפתלי בנט} ועדת השרים לשווין מגדרי (שמג), באתר משרד ראש הממשלה מיכל פעילן, ‏הממשלה אישרה, הקבינט לשוויון מגדרי יוצא לדרך, באתר ‏מאקו‏, 5 באוקטובר 2021 ועדת שרים לשוויון מגדרי החלטה מספר 461 של הממשלה מיום 05.10.2021 בנצי רובין, ‏מרב מיכאלי הקימה את הקבינט לשוויון מגדרי: "הגיע הזמן", באתר "סרוגים", 5 באוקטובר 2021 ביקורת על הקבינט לשוויון מגדרי של מרב מיכאלי: "הטרלול המגדרי הוא אסון", באתר ערוץ 7 ערך זה הוא קצרמר בנושא פוליטיקה. אתם מוזמנים לתרום לוויקיפדיה ולהרחיב אותו.
הרולד אברהמס

הרולד מוריס אברהמס (באנגלית: Harold Maurice Abrahams; ‏15 בדצמבר 1899 – 14 בינואר 1978) היה אתלט יהודי-בריטי. הוא היה אלוף אולימפי בריצת 100 מטר, אירוע שתואר ב-1981 בסרט זוכה 4 פרסי אוסקר, "מרכבות האש". אברהמס נולד כבן הזקונים לאיזק ולאסתר בעיירה בדפורד, למשפחה בת שלושה ילדים. אביו היגר לאנגליה מפולין הקונגרסאית. הוא עבד בתור איש כספים ונישא לאסתר ילידת ויילס. אחיו הבכור של הרולד, סר אדולף אברהמס, היה לימים רופא ומייסד תחום מדעי הספורט בבריטניה. אחיו השני, סר סידני אברהמס היה אתלט אולימפי בקפיצה לרוחק ונשיא בית המשפט העליון של סרי לנקה. אברהמס למד בבית ספר רמפטון ואחר כך בגונוויל וקיז קולג' שבאוניברסיטת קיימברידג'. הוא היה אצן וקופץ לרוחק מאז ילדותו, והמשיך לעשות זאת גם כשלמד בקיימברידג'. באולימפיאדת אנטוורפן (1920), בלגיה סיים אברהמס במקום 16 בריצת 100 מטר, במקום 11 בריצת 200 מטר בתוצאה של 23.0 שניות, במקום 20 בקפיצה לרוחק בתוצאה של 6.05 מטר ובמקום רביעי בריצת שליחים 4x100 מטר בתוצאה של 43.0 שניות. בארבע שנים שלאחר אולימפיאדת אנטוורפן שלט אברהמס בריצות הקצרות ובקפיצות לרוחק בבריטניה. באולימפיאדת פריז (1924), צרפת זכה אברהמס בשתי מדליות: מדליית זהב בריצת 100 מטר בשיא אולימפי חדש של 10.6 שניות, תוצאה שקבע פעמיים נוספות כבר בשלבים המוקדמים, לפני ג'קסון שולץ מארצות הברית (10.7 שניות) וארתור פוריט מניו זילנד (10.8 שניות) ואת האלוף האולימפי מאולימפיאדת אנטוורפן צ'ארלי פדוק מארצות הברית. מדליית כסף בריצת שליחים 4x100 מטר בתוצאה של 41.2 שניות, אחרי הרביעייה האמריקאית שקבעה שיא עולם חדש של 41.0 שניות. בריצת 200 מטר הוא סיים במקום השישי בתוצאה של 22.3 שניות. אריק לידל, השתתף בריצה זו וזכה במדליית הארד. הוא לא השתתף בקפיצה לרוחק באולימפיאדה זו. שנה לאחר מכן, אברהמס נפצע ברגלו, מה שגרם לו להודיע על פרישה. לאחר פרישתו, היה אברהמס עיתונאי ספורט במשך ארבעים שנה, והיה גם פרשן ספורט ברדיו ה-BBC. אברהמס התנצר בשנת 1934. בשנת 1936 הוא התחתן עם סיביל אוורס, זמרת מצו סופרן. הזוג אימץ בן ובת. הרולד אברהמס מת באנפילד שבלונדון ב-14 בינואר 1978. הוא היה בן 78 במותו. ריצת 100 יארד: 9.9 שניות (1924) ריצת 100 מטר: 10.6 שניות (1924) ריצת 220 יארד: 21.6 שניות (1923) ריצת 200 מטר: 21.9 שניות (1924) ריצת 440 יארד: 50.8 שניות (1923) קפיצה לרוחק: 7.38 מטר (1924) מדיה וקבצים בנושא הרולד אברהמס בוויקישיתוף הרולד אברהמס, באתר olympedia.org הרולד אברהמס, באתר התאחדות האתלטיקה הבין-לאומית הרולד אברהמס, באתר Track and Field (גברים) הרולד אברהמס, באתר אנציקלופדיה בריטניקה (באנגלית) הרולד אברהמס, באתר "Find a Grave" (באנגלית)
ImageNet

ImageNet הוא מאגר תמונות המיועד בעיקר למטרת מחקר בתחום הראייה הממוחשבת. המאגר מכיל כ-14,000,000 תמונות מתויגות המחולקות ל-20,000 קטגוריות שונות כאשר ל-1,000,000 מתוכן גם תחומות ("קופסאות"). התמונות אינן שייכות ל-ImageNet ונאספו מרחבי האינטרנט על ידי מתנדבים. החל מ-2010 פרויקט ImageNet עורך תחרות בשם ImageNet Large Scale Visual Recognition Challenge (ILSVRC) שבה מתחרים מתכנתים ליצור את המסווג המדויק ביותר על מאגר של 1,000 מחלקות. ImageNet הומצאה בשנת 2006 על ידי החוקרת פיי-פיי לי. בתקופה זאת, רוב החוקרים התרכזו דווקא בצד האלגוריתמיקה ופיתוח הארכיטקטורה. לי, לעומת זאת, רצתה לשפר את הנתונים שעליהם מאמנים את המודלים. בשנת 2007, נפגשה לי עם פרופסור כריסטיאנה פלבוים, אחת מיוצרות WordNet, והתייעצה איתה בנוגע ליצירת ImageNet. כתוצאה משיחה זאת, החליטה לי להקים את ImageNet והתבססה על WordNet על מנת ליצור אותו. לי הציגה את ImageNet ב-Conference on Computer Vision and Pattern Recognition (CVPR) בפלורידה בשנת 2009. ההשפעה של ImageNet על תחום הלמידה העמוקה גדולה. בזכות התחרות של הפרויקט ILSVRC הומצאו AlexNet, VGG, GoogLeNet ו-ResNet כאשר כל אחת מהן השיגה שיפור ברמת הדיוק. Elephants teach robots to walk, New Scientist 191, 2006-08, עמ' 25 doi: 10.1016/s0262-4079(06)60292-3 David Bodanis, Creating the New York Times, London: Palgrave Macmillan UK, 1988, עמ' 57–77 Olga Russakovsky, Jia Deng, Hao Su, Jonathan Krause, ImageNet Large Scale Visual Recognition Challenge, International Journal of Computer Vision 115, 2015-04-11, עמ' 211–252 doi: 10.1007/s11263-015-0816-y Jia Deng, Wei Dong, Richard Socher, Li-Jia Li, ImageNet: A large-scale hierarchical image database, 2009 IEEE Conference on Computer Vision and Pattern Recognition, IEEE, 2009-06 doi: 10.1109/cvpr.2009.5206848 Fei Chen, How to understand autistic motivational status, Medical Hypotheses 65, 2005-01, עמ' 195 doi: 10.1016/j.mehy.2005.02.022
לרנז'ל דו ז'ארי

לרנז'ל דו ז'ארי (בפורטוגזית: Laranjal do Jari) היא עיירה במדינת אמאפה בברזיל. בסמוך לה זורם נהר ז'ארי, מיובלי נהר האמזונאס. הנהר מפריד בין מדינת אמאפה למדינת פארה. משמעות השם היא "הפרדסים של ז'ארי". ביישוב עצמו אין גידולי תפוזים, ומקור השם הוא שרירותי ככל הנראה. בעבר הייתה כלכלת האזור מושתתת על ליקוט אגוזי ברזיל, גידול בקר וביזונים, מסחר עם גוויאנה הצרפתית ועם שבטי האינדיאנים באזור. הכפר וסביבותיו מהווים מרכז יציאה לאגרונומים העובדים בפרויקט ז'ארי, בו בוחנים גידולי אילנות כמו אקליפטוס ואורן בשטחי יער מבוראים באופן מבוקר. במובנים רבים נראה שהזמן עמד מלכת ביישוב, והמודרניזציה לא קנתה בו אחיזה. ביישוב קיימים כיכר וכביש עפר שרק כמה מטרים נסללו ממנו בסוף המאה ה־19 ומאז נעצרה העבודה. בית החולים המשרת את הכפר ואת עשרות אלפי תושבי הסביבה ושוכן במונצ'ה דוארדו (Monte Dourado), עיירה בת 18 אלף תושבים הנמצאת במדינת פארה מצדו השני של הנהר. מדיה וקבצים בנושא לרנז'ל דו ז'ארי בוויקישיתוף אתר האינטרנט הרשמי של לרנז'ל דו ז'ארי
מד"ן

האם התכוונתם ל... מספן המודיעין מדריך נוער (צה"ל) משה דוד גאון מדן
עצרת הכוחות הדמוקרטים של גינאה

עצרת הכוחות הדמוקרטים של גינאה (בצרפתית: Rassemblement des forces démocratiques de Guinée או Mouvement des Forces démocratiques de Guinée) הייתה קבוצת מורדים שפעלה בגינאה בשנים 1996–2001. הארגון נוצר בשנת 1996 על ידי קצינים וחיילים מגינאה שנמלטו לליבריה לאחר שנכשלו בניסיון הפיכה נגד נשיא גינאה לנסנה קונטה באותה שנה. קבוצה זו יוצגה בתקשורת על ידי אדם שהזדהה בשם מוחמד לאמין פופאנה, אך זהותו מוטלת בספק. קבוצת המורדים פעלה בגינאה ובליבריה, והם מנו 1,800–5,000 חיילים. תומכיהם היו החזית המהפכנית המאוחדת ולכאורה גם ממשלות בורקינה פאסו, לוב וליבריה. פעילות הארגון הגיעה לשיאה מספטמבר 2000 עד מרץ 2001, אז הם יצאו בסדרת התקפות נגד מוסדות ממשלת גינאה ופקידיה בערים ועיירות בדרום המדינה, וניסו לגרום למלחמת אזרחים. כוחות צבא מגינאה תקפו את חיילי הארגון בשטחה של ליבריה, ואף פגעו בחיילי המדינה. פגישה שנערכה בין נציגי גינאה וליבריה במסגרת הקהילה הכלכלית של מדינות מערב אפריקה הצליחה למנוע מהסכסוך להפוך למלחמה כוללת. "Africa Research Bulletin: Political, Social and Cultural Series, January 1st-31st 2001 Published February 22nd 2001". Africa Research Bulletin: Political, Social and Cultural Series. 38: 14251–14286. doi:10.1111/1467-825X.00123. "RFDG". ucdp.uu.se. נבדק ב-2020-08-08. "Guinea: Government". ucdp.uu.se. נבדק ב-2020-08-08. "Guinea and Sierra Leone: No place of refuge" (PDF). "Guinea: Armed men abduct missionaries, attack garrison - Guinea". ReliefWeb (באנגלית). נבדק ב-2020-08-08. Milner, James (2005). "The Militarization and Demilitarization of Refugee Camps in Guinea" (PDF). p. 149. ארכיון (PDF) מ-15 בינואר 2011. {{cite web}}: (עזרה) "Africa Research Bulletin: Political, Social and Cultural Series, April 1st-30th 2001 Published May 31st 2001". Africa Research Bulletin: Political, Social and Cultural Series. 38: 14359–14394. doi:10.1111/1467-825X.00129.
סקודה הודו

סקודה אוטו הודו Pvt בע"מ (באנגלית: .Škoda Auto India Pvt Ltd; בהינדי: स्कोडा ऑटो इंडिया) היא יצרנית ומייבאת מכוניות הודית, שבסיסה באוראנגאבאד שבמחוז מהאראשטרה שבהודו. היא הוקמה על ידי סקודה בשנת 2001 כחברת הבת שלה, המייצרת את רכבי סקודה להודו. הסקודה אוקטביה הייתה המכונית הראשונה של סקודה ששווקה בהודו, היא זכתה להצלחה רבה עקב מחיר זול ועלות תיקונים נמוכה. היא שווקה בהתחלה עם מנוע טורבו-דיזל. ב-7 באוקטובר 2019 הודיעה קבוצת פולקסווגן הודו על מיזוג שלוש חברות הבת שלה הממוקמות בהודו, פולקסווגן הודו, קבוצת פולקסווגן הודו וסקודה אוטו הודו לחברה אחת בשם סקודה אוטו פולקסווגן הודו Pvt בע"מ עם מטה בפונה. סקודה סופרב (משנת 2004) סקודה אוקטביה (משנת 2002) סקודה ראפיד (משנת 2011) סקודה קושאק (משנת 2021) סקודה סלביה (משנת 2022) סקודה אוקטביה קומבי (2005–2008) סקודה פאביה (2008–2013) סקודה לורה (2005–2013) סקודה יטי (2010–2017) סקודה קודיאק (2017–2020) סקודה קארוק (2020–2021) סקודה הודו מרכיבה את המכוניות שלה במפעל בפאתי אוראנגאבאד, עם תפוקת ייצור שנתית של 89,000 כלי רכב בערך. ייצור הסקודה פאביה הסתיים בשנת 2013 עקב מכירות נמוכות ועלות הרכבה גבוהה. לסקודה הודו 103 אולמות תצוגה ו-102 קווי שירות על פני 81 ערים ברחבי הודו. אתר האינטרנט הרשמי של סקודה הודו "Škoda Octavia". Chennai, India: TheHindu.com. 7 בפברואר 2002. נבדק ב-2 בנובמבר 2009. {{cite news}}: (עזרה) "Tale of the Indian Volkswagen". The Economic Times. נבדק ב-2021-10-07. Mishra, Lalatendu (2019-10-07). "Three Volkswagen Group units merge to form Skoda Auto Volkswagen India Pvt Ltd". The Hindu (בIndian English). ISSN 0971-751X. נבדק ב-2021-10-07. "FAQ's Škoda Auto". Skoda-auto.co.in. נבדק ב-2011-08-06. Booked Skoda, paid in full, showroom shut down! Now what?, Team-BHP.com (באנגלית) 133 Skoda Car Showrooms across 103 cities in India | CarDekho.com, CarDekho (באנגלית) "Skoda India sales growth at 30% for 2017". www.rushlane.com (באנגלית אמריקאית). נבדק ב-2018-02-05. "ŠKODA delivers 1.25 million vehicles worldwide in 2018". autoportal.com. נבדק ב-2019-01-17.
נוקיה 1280

נוקיה 1280 (באנגלית: Nokia 1280) הוא טלפון סלולרי שיוצר בעבר על ידי חברת נוקיה. הטלפון הוכרז לראשונה בשנת 2009 ויצא בסופו של דבר בשנת 2010. גודל מסך: 1.36 אינץ' שנת השקה: 2010 רזולוציה: 96x68 פיקסלים, צפיפות פיקסלים: 87 ppi מצלמה: ללא גובה: 107.2 מ"מ רוחב: 45.1 מ"מ עובי: 15.3 מ"מ משקל: 81.9 גרם רדיו FM סטריאו מובנה רמקול פנס לוח שנה משחקים נוקיה C6 נוקיה C7 נוקיה 105 נוקיה 215 נוקיה 800 מדיה וקבצים בנושא נוקיה 1280 בוויקישיתוף ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
פנימיית עין כרמית

פנימיית עין כרמית היא פנימייה חינוכית הממוקמת בסמוך לשכונת עין כרם שבירושלים ולמאגר בית זית. הפנימייה הוקמה בשנת 2001 ומנוהלת, נכון ל-2021, על ידי האגודה לקידום החינוך ירושלים. בפנימייה מתחנכים כ-130 חניכים בגילאי 12–18 (שכבות ז'–יב'). מנהל "עין כרמית" הוא אלון סגיר. השכבה הבוגרת בפנימייה נכון לשנת 2023 היא שכבת ״שובל״. חניכי הפנימייה לומדים בבית ספר אזורי עין כרם. בנוסף על כך, בפנימייה עצמה מופעלים מרכז למידה בשעות אחר הצהריים, משק חקלאי, מועדון חברתי, חוגים (כגון מוזיקה, תיאטרון, אמנות וכו') ועידוד התנדבות. חניכי הפנימייה מתנדבים במסגרות רבות, ובהן אלווין ישראל, בית אבות בקריית מנחם ובשימור הטבע באזור עין כרם. בנוסף על המדריכים העובדים במקום, יש שישה מתנדבי שנת שירות מטעם התנועה הקיבוצית. וארבעה מורים חיילים מטעם חיל החינוך והנוער. בשנת 2017 זכתה הפנימייה בפרס החינוך מהמינהל לחינוך התיישבותי פנימייתי. אחת מבוגרותיה הבולטות של הפנימייה היא שרת הקליטה בממשלת ישראל השלושים ושש פנינה תמנו-שטה. אתר האינטרנט הרשמי של פנימיית עין כרמית פנימיית עין כרמית, ברשת החברתית פייסבוק פנימיית עין כרמית, ברשת החברתית אינסטגרם פנימיית עין כרמית, באתר האגודה לקידום החינוך ירושלים פנימיית עין כרמית - בלב הטבע, ירושלים - מצטיינת משרד החינוך, באתר עין כרמית - פנימייה חינוכית מעורבות חברתית - עין כרמית - פנימייה חינוכית, באתר עין כרמית - פנימייה חינוכית עין כרמית, באתר התנועה הקיבוצית פרסים והישגים, באתר עין כרמית - פנימייה חינוכית איתמר אייכנר, שרת העלייה והקליטה הבאה: "אירוע מרגש", באתר ynet, 16 במאי 2020
Beautiful (שיר של באזי)

Beautiful הוא שיר של הזמר האמריקאי באזי, שבתחילה הופץ באמצעות הוצאה עצמית באופן דיגיטלי ב-2 ביולי 2017. השיר נכלל מאוחר יותר כרצועה ה-13 באלבום, Cosmic, אשר יצא לאור ב-12 באפריל 2018. גרסה מחודשת לשיר, ובה נכללה הזמרת-יוצרת הקובנית-אמריקאית קמילה קביו הופצה ב-2 באוגוסט 2018. גרסת הדואט בהשתתפות הזמרת האמריקאית-קובנית קמילה קביו יצא לאור ב-2 באוגוסט 2018. גרסת הדואט הגיעה למקום ה-26 בבילבורד הוט 100, למקום ה-33 בבריטניה וה-35 בקנדה. בעולם, השיר הגיע למקום השני במלזיה ובניו זילנד, למקום השלישי בלבנון ובסינגפור, למקום הרביעי בבלגיה וברומניה, ובמקומות שונים הגיע השיר למצעדי הטופ 40. הקליפ ל-"Beautiful" בהשתתפות קביו יצא ב-15 באוקטובר 2018, בבימויו של ג'ייסון קניג. מידע על הסינגל "Beautiful" באתר מיוזיק בריינז מידע על היצירה "Beautiful" באתר Discogs מילות השיר "Beautiful" באתר Genius סרטון השיר "Beautiful" באתר יוטיוב מידע על השיר "Beautiful" באתר ספוטיפיי אנדרו באזי, קווין קלארק ווייט ומייקל קלינטון וודס אנדרו באזי, קמילה קביו, קווין אדוארד ברוסטר ווייט ומייקל קלינטון וודס Rice N' Peas ןלואי בל
טטאקי

טטאקי (ביפנית: たたき, בתרגום לעברית: לחבוט או לקצוץ) היא שיטת הכנה של דגים או בשר שמגיעה מהמטבח היפני. בשיטת הטטאקי, הבשר או הדג נצרבים לזמן קצר מאוד על להבה חמה או במחבת, ולאחר מכן ניתן לכבוש אותם בחומץ, לפרוס אותם לפרוסות דקות ולתבל בג'ינג'ר טחון (קציצתו של הג'ינג'ר היא מקור השם "טטאקי"). אוכל שמבושל בצורה כזו יכול להיות מוגש גם עם רוטב סויה וקישוטים נוספים, בדומה לסשימי. מקור השיטה במחוז טוסה, כיום חלק ממחוז קוצ'י, שם נעשה בה שימוש כדי לבשל דגי בוניטו. לפי האגדה, השיטה פותחה על ידי סאקאמוטו ריומה, סמוראי מורד מהמאה ה-19, שלמד מהמתיישבים הזרים בנגסאקי את השיטה האירופאית של צליית בשר. מדיה וקבצים בנושא טטאקי בוויקישיתוף Dave Lowry (2005). The Connoisseur's Guide to Sushi: Everything You Need to Know about Sushi. Harvard Common Press. p. 123. ISBN 1-55832-307-4. Lafferty, Jefferey (2020-10-16). "Japan's delicious fire-seared delicacy". BBC. ערך זה הוא קצרמר בנושא מזון ובנושא יפן. אתם מוזמנים לתרום לוויקיפדיה ולהרחיב אותו.
לידת הבתולה (פייטרו לורנצטי)

"לידת הבתולה" הוא ציור של הצייר האיטלקי, בן העיר סיינה, פייטרו לורנצטי, המתוארך לסביבות השנים 1335–1342, ומתאר את לידת מרים, אם ישו. הציור נמצא כיום באוסף המוזיאון של קתדרלת סיינה באיטליה. הציור עיטר במקור את המזבח שהוקדש לסאבינוס הקדוש (אנ') בקתדרלה. הוא הוזמן כחלק מסדרה של תיאורים של חיי מרים, ששובצו בארבעה מזבחות המוקדשות לקדושים פטרוני העיר. אלה כללו עבודות מאת סימונה מרטיני (1333), ליפו ממי ואמברוג'ו לורנצטי (1342). בנוסף כלל עיטור הכנסייה גם ציור לידה (1531), המפורק כיום ומיוחס לברטולומאו בולג'יני (אנ'), וכן ה"מאסטה" מאת דוצ'ו. העבודה היא טריפטיכון, המצויר בצבעי טמפרה על לוח עץ. עם זאת, שלושת חלקי הציור מתארים את אותו חלל. לורנצטי עושה שימוש בפרספקטיבה, המתבטאת בתיאור הרצפות ובתיאור האדריכלי של החלל. תקרת החדר מעוצבת כסדרה של קמרונות צולבים, המעוטרים בכוכבים. בפנל המרכזי מופיעה אנה הקדושה, שוכבת על מיטה. לצידה דמות נשית המשוחחת איתה. בתחתית הפנל מתוארות שתי נשים הרוחצות את מרים התינוקת. בפנל השמאלי מופיע יהויקים הקדוש, המאופיין בהילה. בפנל הימני מתוארות שתי נשים המחזיקות אביזרי רחצה. מדיה וקבצים בנושא לידת הבתולה בוויקישיתוף
Paradise (שיר של באזי)

"Paradise" (בעברית: "גן עדן") הוא סינגל של הזמר האמריקאי באזי, שיצא, על ידי אטלנטיק רקורדס, ב-4 באפריל 2019. הסינגל הופיע במיקסטייפ הראשון של באזי, Soul Searching. נכון לאוקטובר 2021, השיר הושמע למעלה מ-419 מיליון פעמים בספוטיפיי. קלואי גליקה, מ-Uproxx, אמרה כי השיר הוא "המנון פופ [שיש בו] אושר רומנטי". מדליין רוט, מ-MTV, אמרה שהשיר הוא "המנון אופורי הולם ברוח הלהיטים הקודמים שלו, 'Mine' ו-'Beautiful'". הווידאו קליפ, שבויים במקסיקו סיטי, בבימוי של בון דיוק, הועלה לחשבון היוטיוב של באזי ב-4 באפריל 2019. נכון לאוקטובר 2021, הווידאו קליפ נצפה למעלה מ-27 מיליון פעמים. מידע על הסינגל "Paradise" באתר מיוזיק בריינז מילות השיר "Paradise" באתר Genius סרטון השיר "Paradise" באתר יוטיוב Paradise, 2019-08-09, ארכיון מ-2021-05-25, נבדק ב-2021-10-07 Gilke, Chloe (4 באפריל 2019). "Bazzi's 'Paradise' Is An Infatuated, Blissed Out Club Anthem". Uproxx. ארכיון מ-2021-07-12. נבדק ב-11 במאי 2019. {{cite web}}: (עזרה) Roth, Madeline (4 באפריל 2019). "Bazzi Takes You To 'Paradise' In His Blissful New Video". MTV. ארכיון מ-2019-04-05. נבדק ב-11 במאי 2019. {{cite web}}: (עזרה) Rowley, Glenn (5 באפריל 2019). "Bazzi Finds 'Paradise' in Moody New Video: Watch". Billboard. ארכיון מ-2021-02-26. נבדק ב-11 במאי 2019. {{cite web}}: (עזרה) Bazzi - Paradise [Official Music Video], ארכיון מ-2020-01-24, נבדק ב-2021-10-07
Inside Out (שיר של קמילה קביו)

Inside Out (בעברית: מבפנים החוצה) הוא שיר שהוקלט על ידי הזמרת-יוצרת האמריקאית-קובנית קמילה קביו, מתוך אלבום האולפן הראשון שלה, Camila. השיר יצא לאור ב-12 בינואר 2018, על ידי חברות התקליטים אפיק רקורדס וסייקו מיוזיק, ביחד עם שאר שירי האלבום. "Inside Out" הוא שיר פופ לטיני, המבוצע באנגלית וספרדית. השיר הגיע למקום ה-92 במצעד הסינגלים שבפורטוגל. השיר נכתב על ידי קמילה קביו, בריטני האזארד, פרנק דוקס, לואי בל, טיילר ויליאמס וקאן גונשברק והופק על ידי פרנק דוקס, טי-מינוס ולואי בל. באטלנטיק ביקרו את השיר בצורה חיובית, תוך שהחמיאו לשירתה של קביו. במגזין רולינג סטון סקרו את השיר גם כן, תוך שהשוו אותו ל-"She Loves Control", שנכלל ב-Camila, גם כן. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות. האודיו הרשמי של השיר פורסם ב-12 בינואר 2018, בערוץ היוטיוב הרשמי של קמילה קביו וזכה להצלחה כאשר צבר למעלה מ-8.3 מיליון צפיות. מידע על היצירה "Inside Out" באתר מיוזיק בריינז סרטון השיר "Inside Out" באתר יוטיוב קמילה קביו, בריטני האזארד, פרנק דוקס, לואי בל, טיילר ויליאמס, קאן גונשברק Camila Cabello – Inside Out, נבדק ב-2021-10-07 portuguesecharts.com - Camila Cabello - Inside Out, portuguesecharts.com Spencer Kornhaber, Camila Cabello's Debut Is a Charming Example of Pop's Understated New Normal, The Atlantic, ‏2018-01-17 (באנגלית) Rob Sheffield, Rob Sheffield, Review: Camila Cabello Eschews Bangers on Personal, Low-Key Solo Album, Rolling Stone, ‏2018-01-12 (באנגלית אמריקאית) Inside Out, 2018-01-12, נבדק ב-2021-10-07 Camila Cabello - Inside Out (Audio), נבדק ב-2021-10-07
לנאקספו

לנאקספו (ברוסית: Ленэкспо) הוא מתחם תערוכות בסנקט פטרבורג שבצפון רוסיה, ממוקם בקצה הדרום מערבי של האי וסילייבסקי ברובע גאבן ההיסטורי שלחופי המפרץ הפיני. זהו אחד ממרכזי התערוכות הגדולים ברוסיה ונחשב לגדול ביותר במחוז הפדרלי הצפון מערבי לפני פתיחת מתחם אקספופורום בגבעות פולקובו ברובע ההיסטורי של פולקובסקויה. מאז 2020 היווה בית חולים שדה לחולי קורונה. התוכניות הראשונות לפיתוח חלק זה של האי וסילייבסקי, שבו נמצא כיום מתחם התערוכות, מתוארכות לעשור הראשון של המאה ה-20. לפני מהפכת 1917 תוכנן לבנות כאן בניינים לאקדמיה למדעים: בניין מגורים, מכון לומונוסוב ואנדרטה לזכר לומונוסוב. בהמשך תוכנן לארח תערוכה בהיקף נרחב של התערוכה הבינלאומית להמצאות ושיפורים. עם זאת, פרויקטים אלה לא יושמו בשל המצב הפוליטי והכלכלי הקשה במדינה. הרעיון ליצור מתחם תערוכות באי וסילייבסקי הוחזר באמצע המאה ה-20. הוחלט לערוך כאן תערוכה בינלאומית "אינריבפרום-68". בשנת 1963 נוספה לאי שטח נוסף, עליו בשנת 1968 נחנכו ביתני לנאקספו. בשנים שלאחר מכן הפכה לנאקספו למקום קבע לאירועים ותערוכות שונות בעיר לנינגרד. בשנות ה-80 של המאה ה-20 נבנה ביתן תערוכות חדש בן שלוש מפלסים עם אולם כנסים ומסעדה לתערוכת אינריבפרום-90. ב-1 בנובמבר 2011 רכשה אקסופורום את כל תחום התערוכות והסימנים המסחריים של לנאקספו, וגם שכרה את מתחם התערוכות עצמו עד 2014. בשנת 2014, ליד נמל התעופה פולקובו והעיר פושקין בגבעות פולקובו ברובע פולקובסקויה ההיסטורי, הושק מרכז כנסים ותערוכות חדש של אקספופורום, שנועד להחליף את לנאקספו המיושן. לנאקספו היה מקום האירוח של פורום סנקט פטרבורג הבינלאומי לכלכלה בשנים 1997–2015. במהלך מגפת הקורונה ברוסיה, באביב 2020, תוך שבועיים בלבד, הוצב מתחם התערוכות לנאקספו לבית חולים שדה, לקליטת חולי קורונה. בשל עומס היתר על מערכת הבריאות המקומית. לכן ב-18 ביוני 2020, מושל סנקט פטרבורג אלכסנדר בגלוב הודיע כי חלק ממיטות האשפוז במתחם יצוידו מחדש לקליטת חולים בדרגת חומרה בינונית. בסך הכל נפרסו 2,500 מיטות. מדיה וקבצים בנושא לנאקספו בוויקישיתוף אתר האינטרנט הרשמי של לנאקספו (ברוסית) מרכז אקספופורום Администрация Санкт-Петербурга (7 באוקטובר 2015). "В Петербурге открылся новый конгрессно-выставочный комплекс Экспофорум". Официальный сайт Администрации Санкт-Петербурга. Администрация Санкт-Петербурга. {{cite web}}: (עזרה) "Объявление на официальном сайте". אורכב מ-המקור ב-2012-01-21. נבדק ב-2012-03-21. Интервью бывшего генерального директора С. Алексеева> KudaGo. "Конгрессно-выставочный центр «ЭКСПОФОРУМ»". KudaGo. Super User, Выставочный комплекс "Ленэкспо" (Большой пр. ВО, 103) - Прогулки по Петербургу, walkspb.ru Госпиталь "Ленэкспо" в Петербурге открывает второй павильон для лечения ковид-больных, Smotrim.ru "Беглов: Часть коек «Ленэкспо» переоборудуют под больных средней тяжести". www.fontanka.ru (ברוסית). 2020-06-18. נבדק ב-2020-06-18.
Be Alright (שיר של דין לואיס)

"Be Alright" הוא סינגל של הזמר-יוצר האוסטרלי דין לואיס. השיר יצא ב-29 ביוני 2018 כסינגל מוביל מתוך אלבום האולפן הבכורה של לואיס, A Place We Knew‏. נכון לאוקטובר 2021, השיר הושמע למעלה מ-1.1 מיליארד פעמים בספוטיפיי. הווידאו קליפ של השיר, שצולם במקסיקו סיטי וביום על ידי ג'סי היל, יצא לראשונה ב-12 ביולי 2018. נכון לאוקטובר 2021, הווידאו קליפ נצפה למעלה מ-170 מיליון פעמים. מידע על היצירה "Be Alright" באתר מיוזיק בריינז מידע על הסינגל "Be Alright" באתר מיוזיק בריינז מידע על היצירה "Be Alright" באתר Discogs מילות השיר "Be Alright" באתר Genius סרטון השיר "Be Alright" באתר יוטיוב "DEAN LEWIS". Dean Lewis. ביוני 2018. אורכב מ-המקור ב-2018-07-08. נבדק ב-8 ביולי 2018. {{cite web}}: (עזרה) Be Alright, 2018-06-29, ארכיון מ-2020-11-12, נבדק ב-2021-10-07 "First Watch: Dean Lewis Releases Video For 'Be Alright'". Scenes TR. 13 ביולי 2018. ארכיון מ-2018-07-15. נבדק ב-15 ביולי 2018. {{cite web}}: (עזרה) Dean Lewis - Be Alright (Official Video), ארכיון מ-2021-09-13, נבדק ב-2021-10-07